|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 43 | | КАРАР  1 нче июль 2021 ел | |

Татарстан Республикасы Түбән Кама муниципаль районы территориясендә 2021 елгы авыл хуҗалыгы микросанын алуны әзерләүне һәм үткәрүне оештыру турында

«Бөтенроссия авыл хуҗалыгы санын алу турында» 2005 елның 21 июлендəге 108-ФЗ номерлы Федераль закон, Россия Федерациясе Хөкүмəтенең «2021 елгы авыл хуҗалыгы микросанын алуны оештыру турында» 2020 елның 29 августындагы 1315 номерлы карары, Татарстан Республикасы Министрлар Кабинетының «Татарстан Республикасы территориясендә 2021 елгы авыл хуҗалыгы микросанын алуны әзерләү һәм үткәрүне оештыру турында» 2020 елның 30 декабрендәге 1265 номерлы карары нигезендә, «Татарстан Республикасы Түбән Кама муниципаль районы» муниципаль берәмлеге Уставына таянып, һәм Татарстан Республикасы дәүләт хакимияте башкарма органнарының, Татарстан Республикасы Түбән Кама муниципаль районы муниципаль берәмлекләренең җирле үзидарә органнарының Татарстан Республикасы Түбән Кама муниципаль районы территориясендә 2021 елгы авыл хуҗалыгы микросанын алуны әзерләү һәм үткәрү буенча үзара хезмәттәшлеген оештыру максатларында, карар бирә:

1. Татарстан Республикасы Түбән Кама муниципаль районы территориясендə 2021 елгы авыл хуҗалыгы микросанын алуны əзерлəү һəм уздыру буенча ведомствоара комиссия төзергə.

2. Түбәндә теркәлгәннәрне расларга:

2.1. Татарстан Республикасы Түбән Кама муниципаль районы территориясендə 2021 елгы авыл хуҗалыгы микросанын алуны əзерлəү һəм уздыру буенча ведомствоара комиссия турында нигезләмәне (1 нче кушымта);

2.2 Татарстан Республикасы Түбән Кама муниципаль районы территориясендə 2021 елгы авыл хуҗалыгы микросанын алуны əзерлəү һəм уздыру буенча ведомствоара комиссия составын (2 нче кушымта);

3. 2021 елгы авыл хуҗалыгы микросанын алуны әзерләү һәм уздыру буенча комиссиягә үз вәкаләтләре нигезендә Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегенә, шулай ук дәүләт хакимиятенең башкарма органнарына 2021 елгы авыл хуҗалыгы микросанын алуны әзерләү һәм уздыру буенча үз вәкаләтләрен гамәлгә ашыруда ярдәм күрсәтергә, шул исәптән:

3.1. 2021 елгы авыл хуҗалыгы микросанын алуны әзерләү һәм үткәрү максатларын, бурычларын, барышын яктыртуга юнәлдерелгән халык арасында мәгълүмати-аңлату эшләрен үткәрүне оештырырга;

3.2. Халык санын алу турында Федераль законда, Россия Федерациясе Хөкүмәтенең «2021 елгы авыл хуҗалыгы микросанын алуны оештыру турында» 2020 елның 29 августындагы 1315 номерлы карары, Татарстан Республикасы закон һәм норматив хокукый актларында каралган 2021 елгы авыл хуҗалыгы микросанын алуны әзерләү һәм уздыру буенча вәкаләтләрне үтәүне тәэмин итәргә;

3.3. Тиешле муниципаль берəмлеклəр территориялəрендə яшəүче җирдəн файдаланучылар турында белешмəлəрне, 2021 елның 1 гыйнварына актуаль булган шəхси ярдəмче хуҗалыкларны исəпкə алу белешмəлəре нигезендə, аларга беркетелгəн җир мəйданы һəм терлеклəрнең баш санын күрсəтеп, билгелəнгəн срокларда Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегенә тапшыруны тəэмин итəргə;

3.4. Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегенә тиешле муниципаль берəмлеклəр территориялəрендə яшəүче Россия Федерациясе гражданнарын авыл хуҗалыгы микросанын алу объектлары турында белешмəлəр җыюга җəлеп итүдə, шулай ук авыл хуҗалыгы микросанын алу объектлары турында белешмəлəр җыюны гамəлгə ашыручы затларны укыту һəм аларның эше өчен яраклы урыннар сайлауга, авыл хуҗалыгы микросанын алу кəгазьлəрен һəм башка документларны саклауда ярдəм итəргə;

3.5. 2021 елда административ-территориаль һəм муниципаль берəмлеклəрне үзгəртеп кормаска, шулай ук географик объектларның исемнəрен үзгəртмəскə.

4. Әлеге карарны «Интернет» мәгълүмат-телекоммуникация челтәрендә Түбән Кама муниципаль районының рәсми сайтында урнаштырырга (https://e-nkama.ru).

5. Әлеге карарның үтәлешен контрольдә тотуны үз өстемә алам.

А.Р. Метшин

Татарстан Республикасы

Түбән Кама муниципаль районы

Башлыгының

2021 елның 1 нче июль

43 нче номерлы карары белән расланган

1 нче кушымта

Татарстан Республикасы Түбән Кама муниципаль районы территориясендə

2021 елгы авыл хуҗалыгы микросанын алуны əзерлəү һəм уздыру буенча

ведомствоара комиссия турында нигезләмә

I. Гомумим нигезләмәләр

1.1. Татарстан Республикасы Түбән Кама муниципаль районы территориясендə 2021 елгы авыл хуҗалыгы микросанын алуны əзерлəү һəм уздыру буенча ведомствоара комиссия (алга таба - ведомствоара комиссия, авыл хуҗалыгы микросанын алу) «Бөтенроссия авыл хуҗалыгы санын алу турында» 2005 елның 21 июлендəге 108-ФЗ номерлы Федераль закон, Россия Федерациясе Хөкүмəтенең «2021 елгы авыл хуҗалыгы микросанын алуны оештыру турында» 2020 елның 29 августындагы 1315 номерлы карары нигезендə, Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегенә, шулай ук федераль башкарма хакимият органнарының башка территориаль органнарына Түбән Кама муниципаль районы территориясендə авыл хуҗалыгы микросанын алуны əзерлəү һəм уздыру буенча үз вəкалəтлəрен гамəлгə ашыруда булышлык күрсəтү максатларында оештырылган.

1.2. Ведомствоара комиссия федераль башкарма хакимият органнарының, Түбән Кама муниципаль районы башкарма хакимияте органнарының һəм Түбән Кама муниципаль районы муниципаль берəмлеклəренең җирле үзидарə органнарының (алга таба – җирле үзидарə органнары) авыл хуҗалыгы микросанын алуны əзерлəү һəм уздыру буенча үзара эшчəнлеген оештыру өчен төзелгəн коллегиаль орган булып тора.

1.3. Ведомствоара комиссия үз эшендə Россия Федерациясе Конституциясе, федераль конституциячел законнар, федераль законнар, Россия Федерациясе Президентының һəм Россия Федерациясе Хөкүмəтенең хокукый актлары, Татарстан Республикасы Конституциясе, Татарстан Республикасы законнары һəм башка норматив хокукый актлары, «Татарстан Республикасы Түбән Кама муниципаль районы» муниципаль берәмлеге Уставы, шулай ук əлеге Нигезлəмəгә таянып эш итə.

II. Ведомствоара комиссия бурычлары

2.1. Ведомствоара комиссиянең төп бурычлары булып торалар:

Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегенең, шулай ук федераль башкарма хакимият органнарының территориаль органнарының, җирле үзидарə органнарының авыл хуҗалыгы микросанын алуны əзерлəү һəм уздыру буенча килешенгəн гамəллəрен (үзара хезмəттəшлеген) тəэмин итү;

авыл хуҗалыгы микросанын алуны əзерлəүгə һəм уздыруга бəйле мəсьəлəлəрне оператив хəл итү;

Татарстан Республикасы Түбән Кама муниципаль районы халкы арасында авыл хуҗалыгы микросанын алуны уздыру турында мəгълүмат-аңлату эшлəрен башкару.

2.2. Ведомствоара комиссия үзенə йөклəнгəн бурычларны гамəлгə ашыру өчен түбəндəге мəсьəлəлəрне карый:

Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлеге, федераль башкарма хакимият органнарының территориаль органнары, Түбән Кама муниципаль районы муниципаль берəмлеклəренең җирле үзидарə органнары белән авыл хуҗалыгы микросанын алуны əзерлəү, уздыру барышы турында үзара хезмəттəшлеге;

авыл хуҗалыгы микросанын алуны əзерлəү һəм уздыру;

авыл хуҗалыгы микросанын алуны уздыру эшенə төрле оештыру-хокукый рəвешлəрендəге оешмаларны җəлеп итү.

III. Ведомствоара комиссиянең хокуклары

3.1. Ведомствоара комиссия төп бурычларны гамəлгə ашыру өчен түбəндəгелəргə хокуклы:

үз утырышларында авыл хуҗалыгы микросанын алуны əзерлəү һəм уздыру барышы турында Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлеге, федераль башкарма хакимият органнарының территориаль органнары, Түбән Кама муниципаль районы муниципаль берəмлеклəренең җирле үзидарə органнары вəкиллəрен тыңларга;

билгелəнгəн тəртиптə Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлегеннән, федераль башкарма хакимият органнарының территориаль органнарыннан, Түбән Кама муниципаль районы муниципаль берəмлеклəренең җирле үзидарə органнарыннан авыл хуҗалыгы микросанын алуны əзерлəү һəм уздыру мəсьəлəлəре буенча кирəкле материаллар соратып алырга;

федераль башкарма хакимият органнарының территориаль органнарына, Түбән Кама муниципаль районы муниципаль берəмлеклəренең җирле үзидарə органнарына авыл хуҗалыгы микросанын алуны əзерлəү һəм уздыру мəсьəлəлəре буенча тəкъдимнəр җибəрергə;

ведомствоара комиссия эшенə федераль башкарма хакимият органнарының территориаль органнары, Түбән Кама муниципаль районы муниципаль берəмлеклəренең җирле үзидарə органнары вəкиллəрен, иҗтимагый оешмалар вəкиллəрен, шулай ук массакүлəм мəгълүмат чараларын җəлеп итəргə.

IV. Ведомствоара комиссия составы

4.1. Ведомствоара комиссия рəис, аның урынбасары, ведомствоара комиссия əгъзаларыннан һəм секретарьдан тора.

4.2. Ведомствоара комиссия составына килештерү буенча федераль башкарма хакимият органнарының территориаль органнары, Түбән Кама муниципаль районы муниципаль берəмлеклəренең җирле үзидарə органнары, оештыру-хокукый формасына бəйсез рəвештə оешмалар, массакүлəм мəгълүмат чаралары вəкиллəре керə.

V. Ведомствоара комиссиянең эш тəртибе

5.1. Ведомствоара комиссия эшчəнлеген рəис җитəкли. Ведомствоара комиссия рəисе булмаган очракта, аның функциялəрен ведомствоара комиссия рəисе урынбасары башкара.

5.2. Ведомствоара комиссия утырышлары кирəк булуга карап, əмма кварталга кимендə бер тапкыр үткəрелə. Ведомствоара комиссия утырышларын тиешле туплагычларга яздырып аудио- һəм видеоконференциялəр режимында уздырырга мөмкин.

5.3. Ведомствоара комиссия рəисе (ул булмаганда урынбасары) мəсьəлəлəрне карау тəртибен билгели, ведомствоара комиссия утырышларының көн тəртибен раслый, ведомствоара комиссия составын үзгəртү турында тəкъдимнəр кертə.

5.4. Ведомствоара комиссия утырышларының көн тəртибе, авыл хуҗалыгы микросанын алуны уздыру эшлəре планы нигезендə, Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлеге тəкъдимнəре нигезендə төзелə.

Ведомствоара комиссия əгъзалары ведомствоара комиссия утырышларында шəхсəн үзлəре катнаша һəм ведомствоара комиссия утырышында карала торган мəсьəлəлəр турында фикер алышканда тигез хокукларга ия.

5.6. Ведомствоара комиссия утырышы, əгəр анда əгъзаларының кимендə яртысы катнашса, хокуклы дип санала.

5.7. Ведомствоара комиссия карарлары утырышта катнашучыларның гади күпчелек тавышы белəн ачык тавыш бирү юлы белəн кабул ителə. Тавышлар тигез булган очракта, рəис тавышы хəлиткеч булып тора (ул булмаганда урынбасарныкы).

5.8. Ведомствоара комиссия утырышында кабул ителə торган карарлар ведомствоара комиссия утырышының беркетмəлəре рəвешендə рəсмилəштерелə. Карарларга ведомствоара комиссия рəисе (ул булмаганда, утырышта рəислек итүче урынбасары) имза сала.

5.9. Ведомствоара комиссия эшен оештыру-техник тəэмин итү Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлеге тарафыннан гамəлгə ашырыла.

Татарстан Республикасы

Түбән Кама муниципаль районы

Башлыгының

2021 елның 1 нче июль

43 нче номерлы карары белән расланган

2 нче кушымта

Татарстан Республикасы Түбән Кама муниципаль районы территориясендə

2021 елгы авыл хуҗалыгы микросанын алуны əзерлəү һəм уздыру буенча

ведомствоара комиссия составы

|  |  |  |
| --- | --- | --- |
| Метшин  Айдар Рәис улы |  | Татарстан Республикасы Түбән Кама муниципаль районы Башлыгы, комиссия рәисе; |
| Нигъмәтҗанов  Альфред Галим улы |  | Татарстан Республикасы Түбән Кама муниципаль районы Башкарма комитеты җитәкчесе урынбасары, комиссия рәисе урынбасары; |
| Мәүләвиев Рөстәм Илгизәр улы |  | Татарстан Республикасы Авыл хуҗалыгы һәм азык-төлек министрлыгының Түбән Кама муниципаль районы авыл хуҗалыгы һәм азык-төлек идарәсе башлыгы, комиссия рәисе урынбасары (килештерү буенча); |
| Перфилова  Жанна Петровна |  | Дәүләт статистикасы федераль хезмәтенең Татарстан Республикасы буенча территориаль органының Түбән Кама шәһәрендәге дәүләт статистикасы бүлеге баш белгеч-эксперты, комиссия секретаре (килештерү буенча). |
| Комиссия әгъзалары: |  |  |
| Логинова  Светлана Николаевна |  | бюджет һәм финанслар департаменты җитәкчесе |
| Зарифуллин  Рөстәм Таһир улы |  | Татарстан Республикасы Түбән Кама муниципаль районы Советының хокук бүлеге җитәкчесе; |
| Ветлугин  Владимир Валерьевич |  | Россия Эчке эшләр министрлыгының Татарстан Республикасы Түбән Кама районы буенча бүлек җитәкчесе (килешү буенча); |
| Енькова  Яна Сергеевна |  | Татарстан Республикасы Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе; |

|  |  |  |
| --- | --- | --- |
| Филиппов  Дмитрий Анатольевич |  | Татарстан Республикасы Түбән Кама муниципаль районы Афанас авыл җирлеге башлыгы (килешү буенча); |
| Морозов  Артём Павлович |  | Татарстан Республикасы Түбән Кама муниципаль районы Майская Горка авыл җирлеге башлыгы (килешү буенча); |
| Галимов  Ришат Рәсим улы |  | Татарстан Республикасы Түбән Кама муниципаль районы Сухрау авыл җирлеге башлыгы (килештерү буенча); |
| Романова  Татьяна Владимировна |  | Түбән Кама районында авыл хуҗалыгы микросанын алу мәсьәләләре буенча вәкаләтле (килештерү буенча). |